Vantaan Pakkalassa todistettiin tiistaina iltapäivällä hieman tavanomaisesta poikkeavaa näpistystä.

Itä-Uudenmaan poliisilaitos kertoo tiedotteessa, että poliisipartio sai ennen kello neljää tiedon elintarvikeliikkeessä kiinniotetusta miehestä, joka oli näpistellyt elintarvikkeita.

Miehen oli nähty laittavan graavilohipakkauksen housujensa sisään.

Ennen partion saapumista paikalle miehen housuista ja hupparin taskuista oli löytynyt partakoneenteräpakkaus ja energiatölkki kassalinjojen jälkeen.

Miehen hallusta löytyneet tuotteet eivät enää olleet myyntikuntoisia.